বিরল প্রজাতির ব্যাঙের নাম রাখা হয়েছে ‘ডিক্যাপ্রিও’

ইকুয়েডরের গবেষকরা আবিষ্কার করেছেন একটি নতুন বিরল প্রজাতির ব্যাঙ। হলিউডের জনপ্রিয় অভিনেতা লিওনার্দো ডিক্যাপ্রিওর নামে রাখা হয়েছে এই ব্যাঙের নাম। ব্যাংকটির নাম রাখা হয়েছে ফিলোনাস্টেস ডিক্যাপ্রিওই।
এই বিরল প্রজাতির প্রাণীটি সান ফ্রান্সিসকো ইউনিভার্সিটি অফ কুইটো (ইউএসএফকিউ), ইকুয়েডরের ন্যাশনাল ইনস্টিটিউট অফ বায়োডাইভারসিটি এবং ইকুয়েডরের ক্যাথলিক ইউনিভার্সিটির গবেষকদের দ্বারা আবিষ্কৃত সাতটি নতুন প্রজাতির মধ্যে একটি।
বাদামি রঙের এই ব্যাঙটির সারা শরীর কালো কালো দাগে ভর্তি। সমুদ্রপৃষ্ঠ থেকে ১,৩০০ থেকে ১,৭০০ মিটার ওপরে থাকে এই উভচর প্রাণীটি।
১৯৯৮ সালে পরিবেশগত সমস্যা সম্পর্কে সচেতন বাড়াতে অভিনেতা লিওনার্দো ডিক্যাপ্রিও প্রতিষ্ঠা করেন লিওনার্দো ডি ক্যাপ্রিও ফাউন্ডেশন। তিনি পরিবেশগত বিভিন্ন পদক্ষেপে গভীরভাবে যুক্ত রয়েছেন।
ব্যাঙটির নাম অভিনেতার নামে নামাঙ্কিত করার অন্যতম আরও একটি কারণ হল অভিনেতার প্রচেষ্টায় ইকুয়েডরের ইয়াসুনি ন্যাশনাল পার্কে একটি বিতর্কিত তেল ড্রিলিং প্রকল্পকে বন্ধ করার প্রচেষ্টায় যুক্ত ছিলেন অভিনেতা।
তবে এই প্রথমবার নয়, ২০২৪ সালে হিমালয় আবিষ্কৃত একটি নতুন প্রজাতির সাপের নামও রাখা হয়েছিল অভিনেতা লিওনার্দো ডিক্যাপ্রিওর নামে।